NaiveNeuron/SloPal huggingface dataset:
Kubánek, Stanislav, poslanec NR SR (2022-11-15):
Ďakujem za slovo. Pán poslanec, v minulosti sme odvolávali pána ministra pre zlé riadenie ministerstva vnútra, netransparentné konania či podozrenia z ovplyvňovania trestných konaní. Dnes je to ešte horšie, dnes sa zhoršuje zo dňa na deň situ... bezpečnostná situácia na Slovensku, ktorá je zapríčinená absolútnou ignoráciou chránenia územia Slovenskej republiky. Kým Česká republika a Rakúsko si plnia svoju základnú povinnosť štátu, chránia si svoje hranice a zaisťujú tak bezpečnosť svojich obyvateľov, na Slovensku sa zväčšuje počet nelegálnych migrantov, ktorí sa pohybujú po našom území bez akejkoľvek kontroly. Migráciu sme zažili aj za vlády Roberta Fica v rokoch 2015 a 2018 a bola táto migrácia veľmi bravúrne zvládnutá a naši obyvatelia ani nevedeli o tom, že nejaká migračná kríza na Slovensku je. Dovoľujem si upozorniť na štúdiu Európskej agentúry pre zahraničnú a pobrežnú stráž, Frontex, zo septembra 2022, v ktorej sa uvádza, že medzi súčasnými migrantmi, ktorí prichádzajú do Európy môžu byť aj ľudia napojení na teroristické organizácie, preto zvolený postoj ministerstva vnútra k stráženiu našich hraníc a zo dňa na deň zhoršujúca sa bezpečnostná situácia je dôvod na to, aby minister vnútra z tejto svojej pozície odstúpil.
Pellegrini, Peter, predseda NR SR (2015-03-17):
Prezentujme sa a hlasujme o návrhu zákona ako o celku. (Hlasovanie.) Prítomných 129 poslancov, za hlasovalo 84, zdržalo sa 44, nehlasoval 1. Konštatujem, že sme schválili vládny návrh novely zákona č. 525/2010 Z. z. o poskytovaní dotácií v pôsobnosti ministerstva zdravotníctva. Ešte poprosím pána, ešte poprosím pána poslanca Valockého, aby sme hlasovali o bode 24, potom preruším rokovanie a hlasovanie, a potom môžeme s procedurálnymi návrhmi. Nech sa páči, pán poslanec. (Hlasovanie o vládnom návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1353.)
Žiga, Peter, podpredseda NR SR (2024-02-08):
Pani poslankyňa Gažovičová.
Ďuriš Nicholsonová, Lucia, podpredsedníčka NR SR (2016-10-27):
Pán poslanec Baška, nech sa páči.
Brocka, Július, poslanec NR SR (2015-06-19):
Ďakujem pekne. Vážená pani podpredsedníčka, dajte hlasovať o tom, že návrh zákona prerokujeme v druhom čítaní.
Grendel, Gábor, podpredseda NR SR (2023-06-14):
Na vystúpenie pána Kéryho budú reagovať siedmi poslanci. Končím možnosť prihlásiť s ďalšími faktickými poznámkami. Pán poslanec Miloš Svrček ako prvý.
Hrušovský, Pavol, podpredseda NR SR (2010-08-06):
Počkajte, pán poslanec, nech páni poslanci, páni poslanci, pán poslanec Kaník! Nech sa páči, pán poslanec Rafaj.
Pellegrini, Peter, predseda NR SR (2024-02-08):
Prezentujme sa a hlasujme o bode 303 druhého pozmeňovacieho návrhu poslanca Galka. (Hlasovanie.) Prítomných 129 poslancov, za 15, proti 77, 34 sa zdržalo, 1 nehlasoval. Tento bod sme neschválili.
Blaha, Ľuboš, podpredseda NR SR (2023-11-15):
Nie na pána premiéra, ale na predrečníka v rozprave. Ďakujem.
Pellegrini, Peter, podpredseda NR SR (2020-04-28):
Poprosím vás, keby ste navzájom nediskutovali.
Kamenický, Ladislav, poslanec NR SR (2021-05-10):
Ďakujem pekne. Pán Čepček, oceňujem odvahu, oceňujem to, že máte vlastný názor, a oceňujem aj to, že na rozdiel od vlastných kolegov budete hlasovať za odvolanie pani ministerky Kolíkovej. Niektorí vaši kolegovia hovoria o tom, aké pochybenia urobili, ale nakoniec sa vždycky podvolia a budú hlasovať tak, ako sa im povie. To si cením, že vy ste to povedali na rovinu, povedali ste svoj názor. Súhlasím s tým, že pani Kolíková, ja som to už o tom dnes hovoril, sa drží svojej stoličky, ako keby jej bola daná od Boha, ale nie je to tak. A myslím si, že mnohí z vás aj tu boli ľudia, ktorí vyvodili určitú politickú zodpovednosť, ale pani ministerka takejto zodpovednosti nie je schopná. Ďakujem pekne.
Saloň, Marián, poslanec NR SR (2021-05-04):
Ďakujem veľmi pekne. Vážený pán predseda, vážené kolegyne, kolegovia, dovoľte mi predložiť pozmeňujúci návrh k návrhu na zmenu v zložení výborov Národnej rady Slovenskej republiky, parlamentná tlač č. 524, ktorý znie: „Návrh na zmenu v zložení výborov Národnej rady Slovenskej republiky, tlač 524, sa dopĺňa nasledujúco: Bod A (odvoláva) sa dopĺňa nasledovne: „poslanca Petra Šucu SMER – SD z funkcie člena Osobitného kontrolného výboru Národnej rady Slovenskej republiky na kontrolu činnosti Vojenského spravodajstva, poslanca Antona Stredáka SMER – SD z funkcie člena Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby“. Bod B (volí) sa dopĺňa nasledovne: „poslanca Petra Šucu SMER – SD za člena Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby, poslanca Antona Stredáka SMER – SD za člena Osobitného kontrolného výboru Národnej rady Slovenskej republiky na kontrolu činnosti Vojenského spravodajstva“.“ Ďakujem pekne.
M. Číž, podpredseda NR SR: (2009-12-09):
(Hlasovanie.) Prítomných 133 poslancov, za návrh 60 poslancov, proti 9 poslancov, zdržalo sa 62 poslancov, nehlasovali 2. Konštatujem, že tento návrh zákona do druhého čítania sme neschválili a Národná rada nebude pokračovať v rokovaní o ňom. Ďakujem pekne, pán spravodajca. Vážené kolegyne, kolegovia, teraz pristúpime k schváleným bodom. A to sú tajné voľby. Ako prvý uvedieme v našom programe návrh na voľbu člena Dozornej komisie Slovenského rozhlasu, potom kandidátov na sudcov disciplinárneho súdu a nakoniec na voľbu predsedu výboru pre európske záležitosti. Tajné hlasovanie o všetkých troch návrhoch uskutočníme naraz na osobitných hlasovacích lístkoch, ale, samozrejme, najprv musíme všetky tieto návrhy uviesť. Preto poprosím predsedu výboru pre kultúru a médiá poslanca Pavla Abrhana, aby návrh na voľbu člena Dozornej komisie Slovenského rozhlasu uviedol. A by som vás upozornil, je to tlač 1300.
Glváč, Martin, podpredseda NR SR (2018-09-18):
Ďakujem. Vyhlasujem všeobecnú rozpravu za skončenú. Chce do rozpravy zaujať slovo navrhovateľ? Nech sa páči.
Paška, Pavol, predseda NR SR (2014-05-28):
(Hlasovanie.) 136 prítomných, 126 bolo za, 8 sa zdržali, 2 nehlasovali. Máte súhlas, pán spravodajca.
Laššáková, Jana, podpredsedníčka NR SR (2014-05-29):
Pán minister, nech sa páči, môžete odpovedať.
Vons, Peter, poslanec NR SR (2021-09-29):
Pán predsedajúci, keďže sme hlasovali o pozmeňujúcich návrhoch zo spoločnej správy a o pozmeňujúcich návrhoch, ktoré odzneli v rozprave, odporúčam hlasovať o tom, že predložený návrh zákona prerokujeme v treťom čítaní ihneď.
Gyimesi, Juraj, poslanec NR SR (2020-09-25):
Ďakujem za slovo, pán predsedajúci. Dovoľte mi, prosím, predniesť spoločnú správu výborov Národnej rady o výsledku prerokovania návrhu skupiny poslancov Národnej rady na vydanie zákona, ktorým sa mení zákon č. 30/2019 o hazardných hrách, je to tlač 152 vo výboroch Národnej rady. Výbor pre financie a rozpočet ako gestorský výbor podáva túto spoločnú správu výborov o prerokovaní vyššie uvedeného návrhu zákona. Národná rada uznesením č. 208 zo 14. júla 2020 pridelila návrh skupiny poslancov na vydanie zákona týmto výborom Národnej rady Slovenskej republiky: výboru pre financie a rozpočet, ústavnoprávnemu výboru a výboru pre verejnú správu a regionálny rozvoj. Určila zároveň výbor pre financie a rozpočet ako gestorský výbor a lehotu na prerokovanie predmetného návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetu, k predmetnému návrhu zákona. K predmetnému návrhu zákona zaujali výbory Národnej rady toto stanovisko: odporúčanie pre Národnú radu návrh schváliť s pozmeňujúcimi a doplňujúcimi návrhmi výbor pre financie a rozpočet, ústavnoprávny výbor a výbor pre verejnú správu a regionálny rozvoj. Z uznesení výborov Národnej rady uvedených pod bodom III tejto správy vyplývajú pozmeňujúce a doplňujúce návrhy, ktoré by som teraz prečítal: V čl. I sa vkladajú nové body, v čl. I sa za doterajší bod 2 vkladajú nové body 3 až 5, ktoré znejú: V § 15 ods.3 sa vypúšťajú slová „pre deti a mládež“. V § 15 odseky 5 a 6 znejú: (5) „Ak tak ustanoví obec všeobecne záväzným nariadením, herňa nesmie byť umiestnená vo vzdialenosti menej ako 500 metrov od a) školy; to neplatí, ak ide o odborný výcvik, odbornú prax alebo umeleckú prax, ktorú žiak vykonáva na pracovisku zamestnávateľa alebo na pracovisku praktického vyučovania, ak sa žiak pripravuje v systéme duálneho vzdelávania, b) školského zariadenia, c) zariadenia sociálnych služieb, zariadenia sociálnoprávnej ochrany detí a sociálnej kurately, d) zariadenia pre liečbu nelátkových závislostí, e) ubytovne mládeže. Bod (6) Vzdialenosťou sa rozumie vodorovná vzdialenosť medzi budovou, v ktorej je umiestnená herňa, a najbližšou budovou, v ktorej je umiestnená iná herňa, budovou školy, školského zariadenia, zariadenia sociálnych služieb, zariadenia sociálnoprávnej ochrany detí a sociálnej kurately, zariadenia pre liečbu nelátkových závislostí a budovou ubytovne mládeže.“ Poznámka pod čiarou k odkazu 24 sa vypúšťa. V § 33 ods. 2 sa slová „písm. c) a e) až h)“ nahrádzajú slovami „písm. c) až h)“. Nový bod 5 nadobúda účinnosť 1. januára 2022, čo sa premietne do článku o účinnosti zákona. Doterajšie novelizačné body sa primerane prečíslujú. K čl. I k 7. bodu, v čl. I. v 7. bode... Áno? (Prerušenie vystúpenia predsedajúcim.)
T. Glenda, poslanec: (2009-04-15):
Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona bol doručený poslancom v zákonom stanovenej 15-dňovej lehote pred schôdzou Národnej rady Slovenskej republiky, na ktorej sa uskutoční jeho prvé čítanie. Konštatujem, že uvedený návrh spĺňa z formálnoprávnej stránky náležitosti uvedené v § 67 a § 68 zákona Národnej rady Slovenskej  republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Osobitná časť dôvodovej správy obsahuje odôvodnenie jednotlivých ustanovení návrhu. Návrh zákona obsahuje doložku zlučiteľnosti s právom Európskych spoločenstiev a právom Európskej únie. Podľa tejto doložky problematika návrhu zákona je upravená v práve Európskych spoločenstiev a nie je upravená v práve Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 1022 z 27. marca 2009 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodársku politiku a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre hospodársku politiku. Odporúčam, aby výbory predmetný návrh zákona prerokovali v druhom čítaní vo výboroch do 10. júna 2009 a v gestorskom výbore do 12. júna 2009. Pani predsedajúca, otvorte rozpravu.
Obrimčáková, Bibiána, poslankyňa NR SR (2012-07-24):
Ďakujem pekne. Ja si myslím, pán poslanec, že všetci si uvedomujeme, že školy nemôžu produkovať módne študijné odbory, aby sme teda neplatili mladých ľudí dvakrát zo štátneho rozpočtu, najprv teda aby sme neplatili škole, potom na rekvalifikáciu, lebo nikomu to neprospieva. Tak ako povedal pán poslanec Beblavý, je potrebné hľadať riešenia a načúvať. To svedčí o tom, že tento problém nie je jednoduchý, musíme sa ním zaoberať. No a tu je vlastne krok k tomu, aby sme sa pohli možno z miesta. Nemyslím si, že sa stratí súťaživosť, veď predsa aj vyššiemu územnému celku záleží na dobrom uplatnení sa absolventov v praxi. A verím tomu, že budú podporovať práve školy, ktoré sú kvalitné. Ďakujem.
Paška, Pavol, predseda NR SR (2014-06-27):
Pán poslanec Poliačik.
Grendel, Gábor, podpredseda NR SR (2020-04-07):
Ďakujem pekne. Takže prestávka do 14.00 hod. (Prerušenie rokovania o 12.30 hod.) (Pokračovanie rokovania o 14.00 hod.)
B. Bugár, podpredseda NR SR: (2003-04-23):
(Hlasovanie.) Prítomných 98 poslancov, za hlasovalo 90, proti 4, zdržali sa 4. Konštatujem, že Národná rada pridelila návrh tohto zákona výborom, určila gestorský výbor ako aj lehoty výborom na jeho prerokovanie v druhom čítaní. Ďakujem aj pánovi ministrovi. Zároveň chcem upozorniť členov poslaneckého grémia, že pán predseda Národnej rady zvolal poslanecké grémium zajtra o 8.30 hodine do veľkej zasadačky predsedu Národnej rady. Budeme teraz pokračovať prvým čítaním o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon číslo 139/2002 Z. z. o rybárstve. Návrh zákona ste dostali ako tlač 203. Návrh na jeho pridelenie výborom máte v rozhodnutí predsedu Národnej rady pod číslom 185. Teraz dávam slovo pánovi poslancovi Antonovi Dankovi, aby za skupinu poslancov návrh zákona odôvodnil. Nech sa páči.
Šeliga, Juraj, podpredseda NR SR (2020-04-23):
Ďakujem. Teraz vás poprosím, pardon. Konštatujem, že Národná rada Slovenskej republiky vo verejnom hlasovaní zvolila Andreja Majerníka, Jána Mazáka a Alenu Svetlovskú za členov Súdnej rady. Ďakujem. Teraz vás poprosím, pán overovateľ, o oznámenie výsledku tajného hlasovania o návrhu na voľbu predsedu Štátnej komisie pre voľby a kontrolu financovania politických strán. Nech sa páči. (Výsledok verejného hlasovania o návrhu na voľbu predsedu Štátnej komisie pre voľby a kontrolu financovania politických strán , tlač 70.)
Jurinová, Erika, podpredsedníčka NR SR (2014-10-23):
Posledná faktická poznámka, pán poslanec Kuffa. A opäť prosím kolegov, aby sa stíšili.
B. Bugár, podpredseda NR SR: (2001-10-05):
B. Schmögnerová, ministerka financií SR: Ďakujem pekne. Vážená poslanecká snemovňa, veľmi krátko by som sa chcela vyjadriť k priebehu diskusie a k predneseným návrhom. Predovšetkým by som chcela poďakovať všetkým vám, že ste pristúpili takto zodpovedne k dnešnej rozprave, a myslím, že všetky návrhy, ktoré táto Národná rada schváli, vaše pozmeňujúce návrhy prispejú k zlepšeniu normy, na ktorej sme skutočne pracovali dlhý čas, a bude znamenať veľký posun v zákonodarstve týkajúceho sa bánk. Chcela by som k jednotlivým návrhom uviesť toto: Predkladateľ súhlasí so stanoviskom gestorského výboru k spoločnej správe aj s dodatkom, ktorý predniesol predseda rozpočtového výboru, týkajúceho sa bodov 71 a 72 o nehlasovaní a potom o ich zmene tak, ako boli prednesené, myslím, v návrhu pána poslanca Maňku. K návrhom pána poslanca Delingu by som chcela uviesť, že sme si všetky tieto návrhy preštudovali, rovnako by som chcela poďakovať za tieto návrhy a podľa názoru predkladateľa prosím, aby poslanecká snemovňa podporila návrhy pána poslanca Delingu, ktoré sú očíslované II, III a VII. Ostatné prosím nepodporiť. Nechcem veľmi zdržiavať, pokiaľ bude záujem zo strany pána poslanca podrobné zdôvodnenie, mám ho aj v písomnej podobe, môžem ho poskytnúť. Ďalej odzneli pozmeňujúce návrhy pána poslanca Kujana, prosím, aby ste všetky tieto pozmeňujúce návrhy pána poslanca Kujana podporili. Ďalej vystupoval pán poslanec Maňka. Opätovne by som chcela poprosiť, aby ste podporili všetky pozmeňujúce návrhy pána poslanca Maňku. Pán predseda výboru Farkas predniesol pozmeňujúce a doplňujúce návrhy, so všetkými predkladateľ súhlasí, a preto vás chcem požiadať o ich podporu. Myslím, že možno zanikol ten fakt, že pán poslanec predniesol návrh, ktorý je veľmi dôležitý aj z hľadiska určitých medzinárodných súvislostí, predovšetkým súvisiacich s teroristickými aktmi. Dovoľte mi, aby som sa poďakovala za prácu aj gesčnému výboru a všetkým výborom a zároveň aj za priebeh rozpravy k predloženému návrhu zákona o bankách. Prosím vás o jeho podporu. Ďakujem.
Zmajkovičová, Renáta, podpredsedníčka NR SR (2014-05-27):
Vážené pani poslankyne, vážení poslanci, pokračujeme v popoludňajšom rokovaní piateho dňa 35. schôdze Národnej rady Slovenskej republiky v prerušenej zlúčenej rozprave v druhom čítaní o vládnom návrhu zákona o podmienkach výkonu volebného práva (tlač 659) a o vládnom návrhu zákona o volebnej kampani (tlač 660). Poprosím podpredsedu vlády a ministra vnútra Roberta Kaliňáka, aby zaujal miesto určené pre navrhovateľov, a spoločného spravodajcu z výboru pre verejnú správu a regionálny rozvoj poslanca Dušana Bublavého alebo pána poslanca Stanislava Kubánka, aby zaujali miesto určené pre spravodajcu. Poprosím pána ministra, ak sa nachádza v sále, keby zaujal svoje miesto, a ospravedlňujem sa kolegom, že som meškala dve minúty. Takže vyhlasujem prestávku dve minúty a zoženiem pána ministra. (Prestávka.) (Po prestávke.)
Glváč, Martin, podpredseda NR SR (2019-09-17):
Pani poslankyňa Gaborčáková.
K. Sárközy, poslankyňa: (2008-03-28):
A nemôžem si odpustiť jednu poznámku, ktorá tu odznela. Pán predrečník sa poďakoval vláde, že predložila takýto zákon. No neviem, či si uvedomujete povinnosť vlády a povinnosť parlamentu, vlastne povinnosť vlády voči parlamentu. Povinnosťou vlády je predkladať zákony. Ďakujem pekne.
P. Paška, predseda NR SR: (2008-11-25):
(Hlasovanie.) 135 prítomných,133 za, 2 sa zdržali. Tento návrh sme schválili.
Huba, Mikuláš, poslanec NR SR (2015-06-16):
Ďakujem pekne za slovo. Chcem upozorniť na to, že, a na to upozornila vlastne vo svojom vystúpení pani podpredsedníčka Jurinová, ja by som na ňu nadviazal, že stavebný zákon okrem toho, že musí riešiť v prvom rade tie veľké veci, systémové, od územného plánovania cez proces povoľovania stavieb, až po ten chronický problém – riešenie problematiky čiernych stavieb, tak nesmie zabúdať na tieto zdanlivo subtílne témy, ktoré sa niekedy týkajú naozaj len časti spoločnosti, ale o to výraznejšie a neraz až existencionálne, čo je presne prípad aj bezbariérovosti pre tých našich spoluobčanov, ktorí s bariérovosťou našich stavieb na každom kroku bojujú. A tu sa vrátim aj k tým diskusiám, aj k tomu semináru, ktorý som už spomínal, také unisono konštatovanie, ktoré tam zaznievalo, bolo, že napriek tomu, že ten zákon, o ňom sa diskutuje dlho, že dokonca ministerstvo a vláda oželeli aj ten pôvodný termín, kedy mal byť predložený do vlády a Národnej rady, čo bolo prakticky pred dvoma rokmi a čo teda oceňujem, že vytvorili istý ďalší priestor na diskusiu, ale napriek tomu mám pocit a mám skúsenosť, že tá citlivosť na tie kritické pripomienky stále nebola dostatočná a týka sa to práve týchto subtílnejších tém. Jedna z nich tu odznela, ale tých tém je veľmi veľa. Takže príprava takéhoto fundamentálneho zákona vyžaduje okrem nesmierne komplexného prístupu aj obrovskú empatiu navrhovateľa. A tú som tu dostatočne pri príprave tohto zákona nepociťoval. Ďakujem.
P. Hrušovský, predseda NR SR: (2005-07-06):
(Rokovanie 46. schôdze NR SR sa skončilo o 12.03 hodine.) (Po skončení 46. schôdze NR SR pokračovalo rokovanie 45. schôdze NR SR.)
Susko, Boris, poslanec NR SR (2015-11-20):
Dajte, prosím, hlasovať o bode 12 pozmeňujúceho návrhu pána poslanca Lipšica.
Raši, Richard, poslanec NR SR (2013-02-05):
Ďakujem pekne. Najprv jedna taká faktická poznámka. Niektoré z návrhov, ktoré som vymenoval, čiže body som dal vyňať na osobitné hlasovanie. Takže tí chytrejší viete asi, o ktoré body ide. Tým ostatným to potom vysvetlí v záverečnej správe pani ministerka. Ale chcel by som zareagovať na jednu novú chorobu, ktorú pán poslanec Uhliarik nazval, že SMER-ácka chrípka. Veľmi zaujímavé pomenovanie, lebo naozaj niekedy chrípky zvyknú mať pomenovania podľa regiónov, z ktorých sa šíria, ale, pán poslanec, keď tu vznikne nejaká SMER-ácka chrípka, tak vaše pôsobenie vo funkcii ministra zdravotníctva na to, aby som ho naozaj adekvátne pomenoval, by som musel nazvať ako KDH-ácka rakovina. Ďakujem pekne.
Uhrík, Milan, poslanec NR SR (2016-10-27):
Pán poslanec Klus, vy ste spomínali, že Nórsko je súčasťou vnútorného trhu Európskej únie a čo je veľmi nepriaznivá pozícia, do rovnakej pozície sa dostáva teraz Veľká Británia. Inými slovami, musí akceptovať právne normy a prispôsobovať sa normám Európskej únie, na ktoré ale nemá dosah. Ja vám chcem pripomenúť, že Slovensko síce je členom Európskej únie, my máme formálny dosah na právne predpisy Európskej únie, ale reálny náš dosah je nulový. Slovensko má v Europarlamente 13 poslancov, čo predstavuje asi 1,7 % z celkového počtu hlasov. Dúfam, že každému s matematickými schopnosťami je zrejmé, že reálne neovplyvňujeme vôbec nič. Ale naopak, všetkému sa musíme, zopakujem, musíme prispôsobovať, kdežto keby sme boli mimo Európskej únie, tak je na nás, či sa tomu všetkému ostatnému prispôsobiť chceme. Ďakujem.
Dostál, Ondrej, poslanec NR SR (2024-04-24):
Pán poslanec Čaučík, je to veľmi zaujímavý postreh ohľadom toho, o čo ide a o čo nejde predkladateľom tohto návrhu zákona. Ak by naozaj išlo o zvýšenie transparentnosti a zvýšenie dôveryhodnosti mimovládneho sektora, ako to deklarujú v odôvodnení alebo v dôvodovej správe, tak by postupovali, samozrejme, úplne inak a postupovali by v komunikácii s tretím sektorom, s mimovládnymi organizáciami a neprichádzali by s návrhmi, ktoré, z ktorých cítiť to nepriateľské naladenie, cítiť tú inšpiráciu Orbánovým Maďarskom, zákonom, ktorý bol zrušený Súdnym dvorom Európskej únie, kde bol konštatovaný nesúlad s právom Európskej únie a potom musel byť zrušený. Mňa len teda fascinuje až taký úplný protiklad medzi tým, ako poslanci svoj návrh odôvodňujú v dôvodovej správe, a tým, ako ho odôvodňujú, keď sa tak príležitostne zapoja do rozpravy faktickými poznámkami, lebo to je, to je až do očí bijúci protiklad, že v tej dôvodovej správe tak kultivovane píšu o transparentnosti a dôveryhodnosti a zvýšení dôvery ako keby to bol návrh zákona v prospech mimovládnych organizácií, ale keď občas sa opustia a dajú nejakú faktickú poznámku, tak je jasné, o čo im ide. Je jasné, že mimovládne organizácie vnímajú ako tie sorošovské, zlé, extrémistické a neviem aké.
R. Zajac, minister zdravotníctva SR: (2002-11-14):
Len od 1. januára 1999 boli tieto úpravy cien za kapitáciu realizované dvakrát. Od 1. júna 2000 bolo zvýšenie maximálnej ceny pre praktických lekárov pre dospelých a predstavovalo 11,43 %, pre praktických lekárov pre deti a dorast uvedené úpravy v priemere predstavovali až 36-percentný nárast cien kapitačných úhrad. Od 1. januára 2002 sa výkony zdravotnej starostlivosti oceňujú mesačnou kapitačnou platbou pre praktických lekárov pre dospelých, a to vo vekových kategóriách podľa štruktúry poistencov a úpravy maximálnych cien kapitačných platieb predstavovali v priemere zvýšenie o 4,81 %. Kapitačné platby pre lekárov pre deti a dorast v kategorizácii poistencov do jedného roku boli upravené a maximálna cena predstavovala zvýšenie v priemere o 4,66 %. V kategórii od 1 - 5 rokov sa maximálna cena zvyšovala v priemere o 7,03 %. V kategórii od 6 - 14 rokov zvyšovanie maximálnej ceny predstavovalo 4,43 %. Zaviedla sa aj kategória poistencov od 15 - 18 rokov, vrátane s rozpätím absolútnej čiastky od 31 – 42 Sk; 40,20 Sk. Pritom v roku 2002 sa pre dorastových lekárov pre poistencov v kategórii od 15 - 18 rokov vrátane zaviedla cena od 31 - 40,20 Sk a v kategórii poistencov po dovŕšení 19 rokov do veku 28 rokov vrátane sa cena upravila v rozpätí od 29 – 38 Sk. Ale navyše sa zaviedla samostatná úhrada za vybraté preventívne zdravotné výkony, ktoré sú uvedené v prílohe č. 1 zákona č. 98/1995 o Liečebnom poriadku v znení neskorších predpisov s cenou za 1 bod 34 halierov. Takže, vážený pán poslanec, dovolím si vám odpovedať, že viem, koľko, kedy a ako boli zvyšované úhrady za kapitáciu, lebo tak znela vaša otázka. Pán predseda, skončil som. (Potlesk.)
Grendel, Gábor, podpredseda NR SR (2022-05-04):
Vážené panie poslankyne, vážení páni poslanci, pokračujeme v popoludňajšom rokovaní šiesteho dňa 65. schôdze Národnej rady podľa odsúhlasenej zmeny programu prvým čítaním o vládnom návrhu zákona, ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona je pod tlačou 975, návrh na jeho pridelenie na prerokovanie výborom je v rozhodnutí č. 1015. Prosím podpredsedu vlády a ministra hospodárstva Slovenskej republiky Richarda Sulíka, aby vládny návrh zákona uviedol.
Blanár, Juraj, podpredseda NR SR (2021-06-30):
Ďakujem, pán spravodajca. Otváram všeobecnú rozpravu. Konštatujem, že písomnú prihlášku som do nej neobdržal, takže dávam možnosť teraz prihlásiť sa ústne do rozpravy. Konštatujem, že nikto sa nehlási. Vyhlasujem teda všeobecnú rozpravu za uzatvorenú. Chcem sa spýtať pána navrhovateľa, že či má... Nemá. Pán spravodajca rovnako nie. Ďakujem. Prerušujem rokovanie o tomto bode programu. Ďakujem obom a môžeme pristúpiť k prerušenej rozprave o výročnej správe Slovenského pozemkového fondu za rok 2020 , parlamentná tlač 522. Prosím generálnu riaditeľku fondu Janu Štilichovú, aby zaujala miesto určené pre navrhovateľov a spravodajkyňu z výboru pre pôdohospodárstvo a životné prostredie poslankyňu Jarmilu Halgašovú, aby zaujala miesto určené pre spravodajcu. S faktickou poznámkou je na včerajšie vystúpenie poslankyne Halgašovej prihlásený jeden pán poslanec a do rozpravy jeden písomne prihlásený pán poslanec Ján Mičovský. Takže pán poslanec Mičovský je do rozpravy a chcem sa spýtať technikov, do faktickej poznámky to už bolo vybavené? (Reakcia z pléna.) Tak potom ďakujem pekne, pretože v podkladoch mám, že ešte jedna faktická poznámka. Takže tým sme vybavili faktické poznámky a môžeme pristúpiť k ďalšiemu prihlásenému do rozpravy, ktorým je pán poslanec Ján Mičovský, ktorému odovzdávam slovo. Nech sa páči, pán poslanec.
Danko, Andrej, predseda NR SR (2016-09-08):
Ďakujem, pán poslanec. Na vystúpenie pána poslanca Gábora Grendela je sedem faktickým poznámok. Uzatváram možnosť prihlásenia s faktickými poznámkami. Poprosím, pán poslanec Daniel Lipšic s faktickou poznámkou.
Pellegrini, Peter, predseda NR SR (2024-02-08):
Prezentujme sa a hlasujme o bode č. 54 pozmeňujúceho návrhu pána poslanca Galka a Grendela. (Hlasovanie.) Prítomných 140, za 31, proti 77, zdržalo sa 32. Tento bod sme neschválili.
T. Lebocký, poslanec: (2007-10-24):
Správu o lesnom hospodárstve v Slovenskej republike za rok 2007 pridelil predseda Národnej rady Slovenskej republiky rozhodnutím č. 402 zo 14. septembra 2007 výborom Národnej rady Slovenskej republiky, ktoré predkladajú túto spoločnú správu, teda Výboru Národnej rady pre pôdohospodárstvo, životné prostredie a ochranu prírody a Výboru Národnej rady pre financie, rozpočet a menu. Za gestorský výbor určil predseda Národnej rady Slovenskej republiky Výbor Národnej rady Slovenskej republiky pre pôdohospodárstvo, životné prostredie a ochranu prírody. Oba spomínané výbory uvedenú správu prerokovali v určenej lehote. Výbor Národnej rady Slovenskej republiky pre pôdohospodárstvo, životné prostredie a ochranu prírody správu uznesením č. 169 z 10. októbra 2007 vzal na vedomie a odporučil ju Národnej rade Slovenskej republiky vziať na vedomie a súčasne požiadal ministra pôdohospodárstva a) vypracovať analýzu stavu, príčin a dôsledkov čerpania finančných prostriedkov v rámci programového obdobia 2004 – 2006 na podporu lesného hospodárstva, b) predložiť komplexný rozbor hospodárenia Strediska biomasy štátneho podniku Lesy Slovenskej republiky za rok 2006 a priebežné hodnotenie koncepčných zámerov štátneho podniku Lesy Slovenskej republiky v oblasti produkcie a obchodu s energetickou štiepkou. Výbor Národnej rady Slovenskej republiky pre financie, rozpočet a menu správu uznesením č. 190 z 11. októbra 2007 vzal na vedomie a odporučil ju Národnej rade Slovenskej republiky vziať na vedomie. Gestorský výbor uznesením č. 189 z 15. októbra 2007 schválil spoločnú správu výborov Národnej rady Slovenskej republiky k správe o lesnom hospodárstve v Slovenskej republike za rok 2007 vrátane uznesenia Národnej rady Slovenskej republiky k uvedenej správe. Zároveň ma poveril predložiť a predniesť ich na schôdzi Národnej rady. Navrhujem teda prijať uznesenie Národnej rady Slovenskej republiky k správe o lesnom hospodárstve v Slovenskej republike za rok 2007 (tlač 399) v nasledovnom znení: „Národná rada Slovenskej republiky berie na vedomie správu o lesnom hospodárstve v Slovenskej republike za rok 2007.“ Ďakujem za pozornosť. Pani predsedajúca, skončil som.
Grendel, Gábor, podpredseda NR SR (2022-02-02):
Ďakujem, pán poslanec. Neevidujem žiadnu faktickú poznámku, takže vyhlasujem rozpravu za skončenú a chcem sa vás opýtať, či si žiadate záverečné slovo. Nie. Pán spravodajca? Takisto nie. Prerušujem rokovanie o tomto bode programu. Nasledujúcim bodom je prvé čítanie o návrhu poslancov Karola Kučeru, Richarda Nemca, Petry Hajšelovej a Radovana Slobodu na vydanie zákona, ktorým sa dopĺňa zákon č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Návrh zákona má parlamentnú tlač 864. Návrh na jeho pridelenie na prerokovanie výborom je v rozhodnutí č. 896. Návrh zákona by mal odôvodniť pán poslanec Kučera, ktorého však nevidím v rokovacej sále (krátka pauza a reakcie z pléna), takže jedným z autorov a predkladateľov je aj pán poslanec Radovan Sloboda, tak dávam teraz slovo pánovi poslancovi Slobodovi, aby návrh zákona odôvodnil. (Rokovanie o návrhu poslancov Národnej rady Slovenskej republiky Karola Kučeru, Richarda Nemca, Petry Hajšelovej a Radovana Slobodu na vydanie zákona, ktorým sa dopĺňa zákon č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 864.)
Grendel, Gábor, podpredseda NR SR (2020-06-09):
Poprosím kolegov na obidvoch stranách barikády, aby si nasadili rúška, keď sú v rokovacej sále, aj kolegov z vládnej koalície. Ďakujem pekne. Ďalšia v rozprave vystúpi pani poslankyňa Cigániková.
Jurinová, Erika, podpredsedníčka NR SR (2015-09-29):
Dávam slovo pánovi poslancovi Michalovi Lukšovi.
Bugár, Béla, podpredseda NR SR (2019-09-18):
Je všeobecný súhlas? (Súhlasná reakcia pléna.) Ďakujem pekne.
Kažimír, Peter, podpredseda vlády a minister financií SR (2015-01-30):
Ďakujem, pán predseda, za slovo. Prajem všetkým príjemný dobrý deň. Ak ma nepoznáte po hlase, som to stále ja, ale nie úplne kompletný. Návrhom zákona sa zavádzajú viaceré zmeny vychádzajúce z cieľov koncepcie ochrany spotrebiteľa. Primárnym opatrením je zavedenie povoľovacieho konania, ktoré odstraňuje neefektívny systém registrácie poskytovateľov spotrebiteľských úverov. Získanie povolenia je podmienené preukázaním splnenia zákonom stanovených finančných, personálnych a organizačných požiadaviek žiadateľov. Návrhom zákona sa zavádza aj povoľovacie konanie pre tzv. iných veriteľov, ktorí poskytujú iné úvery ako spotrebiteľské. Ďalším opatrením návrhu zákona je zavedenie povinnosti veriteľov s neobmedzenou licenciou pre poskytovanie spotrebiteľských úverov, ide o preverovanie schopnosti spotrebiteľa splácať spotrebiteľský úver aj prostredníctvom registra údajov o spotrebiteľských úveroch. Návrh zákona vymedzuje základný rámec údajov, ktoré register spracuváva a ktoré veritelia budú poskytovať do registra aj bez súhlasu spotrebiteľa. Návrhom sa zabezpečí jednotnosť a relevantnosť údajov potrebných práve na plnenie povinností veriteľa a preveriť schopnosti spotrebiteľa splácať spotrebiteľský úver. Výsledkom navrhovaných zmien bude jednotný dohľad vykonávaný Národnou bankou Slovenska v oblasti ochrany finančného spotrebiteľa pri poskytovaní úverov. Prijatie navrhovaného znenia zákona bude mať rôznorodý vplyv, napríklad zavedením zoznamu veriteľov sa predpokladá pozitívny vplyv na informatizáciu spoločnosti a zavedením dohľadu Národnou bankou Slovenska nad veriteľmi tiež pozitívny vplyv na rozpočet verejnej správy, predpokladá sa ale aj zvýšenie administratívneho zaťaženia a sprísnenie kvalifikačných kritérií pre žiadateľov a získanie povolenia na poskytovanie spotrebiteľských úverov, čo môže mať vplyv na podnikateľské prostredie. Vo vzťahu k vplyvom týkajúcich sa zamestnanosti sa očakávajú pozitívne sociálne vplyvy v oblasti ochrany spotrebiteľov na finančnom trhu. Toľko na úvod, ďakujem pekne.
Číž, Miroslav, podpredseda NR SR (2015-03-18):
Faktické poznámky páni poslanci Vašečka, Šípošová, Hlina, Nicholsonová a Kuffa, päť pánov poslancov, šesť pán Viskupič. Uzatváram možnosť prihlásiť sa s faktickou poznámkou. Slovo má pán poslanec Vašečka.
Žiga, Peter, podpredseda NR SR (2023-11-21):
Na vaše vystúpenie štyri faktické poznámky. Pán poslanec Hlina s prvou.
P. Paška, predseda NR SR: (2009-03-10):
Pani poslankyňa Vaľová je poverená členka výboru pre sociálne veci a bývanie, ako spravodajkyňa nám podá teraz informáciu.
Tomanová, Viera, poslankyňa NR SR (2011-11-29):
Ďakujem pekne, pán predsedajúci. Ďakujem pekne, pán poslanec, že ste zdôraznili to, o čo sa vlastne v tomto prípade jednalo. A je mi ľúto, že pán minister Mihál zase prišiel so zákonom, ktorý znižoval sociálnu ochranu ľudí. A musím povedať, že v tomto prípade to bol priam až výsmech, že hodnota ľudského života uňho má tisíc eur. Ale už sme si zvykli na to, že z dielne ministerstva práce prichádzajú návrhy zákonov, kde pán minister zabúda byť ministrom pre všetkých občanov, ale je ministrom len pre vrchných dvadsaťtisíc. Ďakujem.
Paška, Pavol, predseda NR SR (2012-06-26):
Hlasujeme. (Hlasovanie.) 140 prítomných, 132 bolo za, 6 sa zdržal, 2 nehlasovali. Aj tento návrh sme schválili . Poprosím teraz pána poslanca Číža, aby uviedol návrh, hlasovanie o návrhu na odvolanie generálnej riaditeľky rozhlasu a televízie Slovenska Miloslavy Zemkovej z funkcie , je to tlač 112.
Šuca, Peter, poslanec NR SR (2022-06-17):
Ďakujem pekne za slovo, pán predsedajúci. Pán poslanec Kazda, veľmi poctivo som si vypočul diskusný príspevok pána Gyimesiho a potom som počúval vás. Nechcem, aby moje krátke vystúpenie pôsobilo tak, že robím advokáta a právnika pánovi Gyimesimu, on to za potreby nemá, ja to robiť nebudem. Nemám taký pocit, že pán poslanec Gyimesi rozprával z cesty. Dlhodobo sa tejto téme venuje, áno, je to váš koaličný poslanec. Je to váš kolega, pán Kazda, žiadny opozičný poslanec, len trocha sa mu nepáči, že udrel klinec po hlavičke a je z vašich radov. Áno. Čo je na tom nepochopiteľné, keď Slovnaft komunikoval, že potrebuje trojročnú výnimku, vybavili ste osemmesačnú výnimku. Kto to má v svojom rezorte riešiť? Minister hospodárstva. Čo je na tom nepochopiteľné, že budú zvyšované ceny ropných produktov, že budú zvyšované ceny benzínu, benzínu, nafty, pôjde energia hore, teplo hore, čo je na tom nepochopiteľné? Čo je na tom nepochopiteľné, že ľudia to nebudú mať z čoho zaplatiť, pán Kazda? Čo je na tom nepochopiteľné, že sa ľuďom veľmi strpčí život v jeseni a hlavne v zime? Uvedomme si, čo všetko sa bude diať ďalej. Nazvali ste pána Gyimesiho lobistom. Nemám pocit, že by bol lobista, mám pocit, že konečne sa bil za ľudí a bil sa aj za firmu, ktorá rozpráva, že s tým, že ste vy nevyjednali a mali ste vyjednať, jej nastanú ohromné problémy. To sú proste fakty, to je proste tak. Pán Gyimesi nie je opozičný poslanec, pán Gyimesi je váš koaličný partner. A ešte jedna vec ma zaujala, keď ste rozprávali o poslaneckej cti a tá výzva, no možno keby sme žili v stredoveku, tak by sme urobili sekundantov my vo SMER-e, keby ste ho vyzvali na meče, ale rozprávať o poslaneckej cti po tom, čo vládni ministri vystrájajú, čo si odkazujete cez médiá, to je veľmi pritiahnuté za vlasy a vo vzťahu práve k tomu, čo povedal pán Gyimesi v rozprave. Ďakujem pekne.
Šeliga, Juraj, podpredseda NR SR (2020-09-25):
Pán poslanec Kuffa.
D. Jarjabek, poslanec: (2003-02-06):
Z tohto dôvodu mi ani nie je jasné, prečo hlasujeme o vyslaní jednotky radiačnej, chemickej a biologickej, keď vlastne nevieme, či táto vojna nebude vedená len konvenčnými zbraňami. Vlastne o tejto vojne nevieme nič a už zaujímame istý názor k tejto vojne z hľadiska jej priebehu. Pripadá mi to trošku tak, ako keby sme uzatvárali zmluvu na výstavu mostu, ale dopredu by ten most najskôr bolo treba zbombardovať. Čiže buďte taký láskavý, pán minister, bol by som veľmi rád, keby ste mi odpovedali na túto otázku. Ďakujem za pozornosť. P. Rusko, podpredseda NR SR: Pán minister, chcete odpovedať, alebo nebudete? (Hlas v rokovacej sále.) Neprihlásil sa, dobre, ďakujem. Pokračujeme ďalej. Pani poslankyňa Tkáčová.
Grendel, Gábor, podpredseda NR SR (2022-03-16):
Prezentujme sa a hlasujme. (Hlasovanie.) Prítomných 129 poslancov, za 100, proti nikto, zdržalo sa 28, nehlasoval 1. Konštatujem, že sme tento návrh schválili. Dámy a páni, to bolo posledné hlasovanie. Pripomínam, že sme si odsúhlasili, že po hlasovaní budeme pokračovať bodom č. 8 programu, je to tlač 867. Ide o návrh skupiny poslancov na vydanie zákona, ktorým sa dopĺňa zákon o cestnej premávke. Vyhlasujem teraz päťminútovú prestávku, po ktorej budeme pokračovať rokovaním o tomto návrhu zákona. (Prestávka.)
Laššáková, Jana, podpredsedníčka NR SR (2012-11-29):
Pán poslanec, poprosím vás, naozaj hovorte k zákonu o hazardných hrách.
Blaha, Ľuboš, podpredseda NR SR (2024-01-16):
Pán poslanec Marek Lackovič.
Sulík, Richard, predseda NR SR (2011-02-04):
Prepáčte mi, pán Maďarič. Pán poslanec Galbavý, môžte, prosím vás, prísť ku mne? Hneď teraz, prosím vás pekne, môžte prísť ku mne? Sem? Môžem vás poprosiť, aby ste prišli ku mne? (Reakcie z pléna a ruch v sále.) Poprosím. Nech sa páči.
P. Farkas, poslanec: (2003-12-02):
K predmetnému návrhu zákona zaujali výbory Národnej rady tieto stanoviská: Odporúčanie pre Národnú radu Slovenskej republiky návrh schváliť s pozmeňujúcimi a doplňujúcimi návrhmi – Výbor Národnej rady Slovenskej republiky pre financie, rozpočet a menu uznesením č. 243 zo dňa 28. novembra 2003, Ústavnoprávny výbor Národnej rady Slovenskej republiky uznesením č. 312 zo dňa 20. novembra 2003, Výbor Národnej rady Slovenskej republiky pre hospodárstvo, privatizáciu a podnikanie uznesením č. 220 zo dňa 21. novembra 2003 a napokon výbor pre obranu a bezpečnosť uznesením č. 157 zo dňa 18. novembra 2003. Vážené panie poslankyne, vážení páni poslanci, pod bodom IV sú uvedené všetky pozmeňujúce a doplňujúce návrhy, ktoré boli prijaté vo výboroch, ktoré to prerokúvali, je ich spolu 44. Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 483/2001 Z. z. o bankách a o zmene a doplnení niektorých zákonov v znení neskorších predpisov vyjadrených v uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona v súlade s príslušnými paragrafmi nášho rokovacieho poriadku odporúča Národnej rade Slovenskej republiky tento vládny návrh zákona schváliť s pozmeňujúcimi a doplňujúcimi návrhmi. Predmetná správa výborov Národnej rady Slovenskej republiky bola schválená uznesením gestorského výboru č. 249 zo dňa 28. novembra 2003. Vážené panie poslankyne, vážení páni poslanci, potom po rozprave budem odporúčať hlasovať o jednotlivých návrhoch zo spoločnej správy takto: Budem odporúčať hlasovať za alebo s odporúčaním gestorského výboru hlasovať za body 3, 5, 6, 7, 8, 9, 10, 11, 12, 13, 14, 15, 16, 20, 21, 22, 23, 26, 27, 30, 32, 34, 35, 37, 38, 39, 40, 41, 42 a 43. Gestorský výbor odporúča neschváliť body 1, 2, 4, 17, 18, 19, 24, 25, 28, 29, 31, 33 a 44. Potom osobitne budem navrhovať hlasovať o bode 36, lebo sa dotýka tej problematiky, ku ktorej chcem aj ja vystúpiť a predložiť presnejší návrh, než je to v spoločnej správe. A ešte posledná informácia, že keď budú prijaté uvedené body v rámci spoločného hlasovania, tak z ďalšieho spoločného hlasovania sa vylučujú body 17, 28, 29, 31 a 33. Ďakujem pekne, vážená pani predsedajúca, môžete otvoriť rozpravu. Z. Martináková, podpredsedníčka NR SR: Otváram rozpravu o tomto bode programu. Nemám žiadnu písomnú prihlášku. Otváram možnosť ústne sa prihlásiť do rozpravy. Nech sa páči, kto má záujem? Pán poslanec a zároveň spravodajca pán Farkas. Uzatváram možnosť hlásiť sa do rozpravy. Pán poslanec Farkas, nech sa páči.
Žiga, Peter, podpredseda NR SR (2024-09-26):
Pán poslanec Ľupták.
Klus, Martin, podpredseda NR SR (2019-10-24):
Ďakujem, pán minister. Otázka číslo sedem od pána poslanca Dostála je opäť na generálneho prokurátora Slovenskej republiky Jaromíra Čižnára, ktorý sa ospravedlnil. Takže prechádzame na otázku číslo osem. Opäť pán poslanec Ondrej Dostál sa pýta ministra spravodlivosti Slovenskej republiky Gábora Gála nasledovné: „Vážený pán minister, štátna tajomníčka ministerstva spravodlivosti Monika Jankovská pri svojom odchode z funkcie dostala odstupné aj odmeny v zmysle zákona o štátnej službe. V akej súhrnnej nominálnej výške boli tieto odmeny a odstupné?“
Danko, Andrej, predseda NR SR (2017-05-10):
Prosím, prezentujme sa a hlasujme. (Hlasovanie.) Prítomných 136 poslancov, za 55, proti 37, zdržalo sa 44. Konštatujem, že sme uvedený návrh neschválili.
Mazurek, Milan, poslanec NR SR (2016-06-22):
Vážený pán predsedajúci, vážení členovia vlády, vážené kolegyne, kolegovia, dovoľte mi, aby som podal nasledujúcu interpeláciu na ministerku spravodlivosti Luciu Žitňanskú. Vážená pani ministerka, v súlade s čl. 80 Ústavy Slovenskej republiky a § 129 zákona o rokovacom poriadku si vám dovoľujem podať nasledovnú interpeláciu. Skupina štyroch mladých dievčat mala podľa informácií portálu webnoviny.sk v piatok 27. mája 2016 v Nitre privolať políciu na Iračana, ktorý podľa nich pred nimi onanoval. V nasledujúcom článku na rovnomennom portáli zo stredy 1. júna sa uvádza: „Azylanta po čine zadržala polícia a následne bol obvinený z prečinu výtržníctva. V superrýchlom konaní bol uznaný vinným a súd mu uložil peňažný trest vo výške 900 eur.“ Povedal pre webnoviny.sk hovorca Okresného súdu v Nitre Mário Pivarči. V nadväznosti na dané informácie chcem teda položiť nasledujúce otázky. Otázka číslo jeden: Je osoba s menom Mário Pivarči hovorca Okresného súdu v Nitre? Otázka číslo dva: Bol spomenutý prípad riešený Okresným súdom v Nitre? Otázka číslo tri: V prípade, že bol prípad riešený daným súdom, vymeral páchateľovi peňažný trest vo výške 900 eur? Otázka číslo štyri: Súhlasíte s výškou trestu, ktorú súd vymeral danému páchateľovi? Myslíte si, že by súd rozhodol rovnako, ak by sa jednalo o Slováka? No a posledná otázka: Prijmete osobnú politickú zodpovednosť v prípade, že tento konkrétny páchateľ spácha opäť podobný protiprávny skutok sexuálneho charakteru na území Slovenskej republiky? Ďakujem. (Potlesk.)
Pellegrini, Peter, predseda NR SR (2014-11-27):
Ďakujem pekne. A pán predseda Fedor.
Danko, Andrej, podpredseda NR SR (2023-12-06):
Ďakujem. Žiada si k rozprave zaujať stanovisko pán spravodajca? Nie. Prerušujem rokovanie o tomtom bode programu. A nasleduje rokovanie o návrhu vlády na skrátené legislatívne konanie o vládnom návrhu zákona o pomoci pri splácaní úveru na bývanie a o zmene a doplnení niektorých zákonov. Návrh vlády má parlamentnú tlač 83. Prosím ministra práce, sociálnych vecí a rodiny Slovenskej republiky Erika Tomáša, aby návrh vlády odôvodnil. (Rokovanie o návrhu vlády na skrátené legislatívne konanie o vládnom návrhu zákona o pomoci pri splácaní úveru na bývanie a o zmene a doplnení niektorých zákonov , tlač 83.)
Bugár, Béla, podpredseda NR SR (2017-03-21):
Pán poslanec Jurzyca.
Glváč, Martin, podpredseda NR SR (2019-09-13):
Ďakujem. S faktickými poznámkami dvaja poslanci. Končím možnosť prihlásiť sa. Pán poslanec Ivan, nech sa páči.
Kollár Boris, predseda NR SR (2023-03-28):
Prosím, prezentujme sa a hlasujeme. (Hlasovanie.) Prítomných 139, za 138 za, zdržal sa 1. Uvedený návrh sme schválili. Pristúpime k tretiemu čítaniu. Otváram rozpravu v rámci tretieho čítania . Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Pčolinský, Peter, podpredseda NR SR (2022-12-06):
Otváram všeobecnú rozpravu. Do rozpravy som dostal dve písomné prihlášky, za klub SaS pán poslanec Karol Galek a písomne prihlásený je aj pán poslanec Peter Kremský.
Senko, Ján, poslanec NR SR (2011-02-02):
Ďakujem za slovo. Pán predseda, v súlade s odporúčaním gestorského výboru dajte hlasovať o pripomienke č. 1 pána prezidenta s odporúčaním gestorského výboru neschváliť ju.
Sulík, Richard, predseda NR SR (2011-05-19):
Na faktické poznámky bude reagovať pani poslankyňa Tomanová.
Šeliga, Juraj, podpredseda NR SR (2021-03-18):
Iba kvôli vám, pán podpredseda. Nech sa páči.
A. Belousovová, podpredsedníčka NR SR: (2007-03-21):
S reakciou na vystúpenie pána poslanca Cabaja sa s faktickými poznámkami prihlásili pán poslanec Hort, pán poslanec Abrhan, pán poslanec Janiš, pán poslanec Pado a pán poslanec Bauer. Uzatváram možnosť prihlásiť sa s faktickými poznámkami. A slovo má pán podpredseda Národnej rady pán Hort.
Ježík, Jozef, poslanec NR SR (2024-05-09):
Ďakujem, ďakujem veľmi pekne. Ja sa vyjadrím len v takom kontexte, čo preberáme na výbore pre zdravotníctvo, kde naozaj sa snažíme venovať zdravotníctvu a menej politike. A toto si myslím, že celý tento dôvod na odvolávanie to je čistá politika, lebo nemyslím si, že sú tu nejaké reálne argumenty, ktoré by ste vy mohli za sedem mesiacov činnosti tejto vlády a činnosti pani ministerky dávať ako relevantný dôvod na odvolanie. Ja poviem, áno, aj SMER bol pri vláde pri zdravotníctve, strašne veľa sa spravilo aj dobrého, ale po tri a pol roku, čo sa tu dialo, vy chcete teraz od pani ministerky, aby za sedem mesiacov dala nejaké odpovede na to, čo so zdravotnými sestrami, čo na to povie pacient, ako sa dostať k odbornému lekárovi na ambulanciách, veď to sú také problémy, ktoré tu riešime, my sme ich začali riešiť už pred tri a pol rokmi. Ale ste ich nedokázali ani vy dotiahnuť za tri a pol roka a možno to bude trvať ešte nejakú dobu, lebo je to vážny problém. Vrátim sa k tomu, že v Prešove musí stavať ministerstvo obrany. Ja sa z toho veľmi teším. Máme plniť nejaké kritériá, na obranu majú ísť nejaké percentá a ja som rád, že z tých percent nepôjde niečo na zbrane, na výzbroj, ale pôjdu peniaze do zdravotníctva a bude to slúžiť nielen armáde, ale všetkým ľuďom v tom regióne. Veľmi sa z toho teším. Nie je to kvôli tomu, že by pani ministerka bola neschopná a robí sa tu veľa krokov k tomu, aby sa dotiahli aj tie veci z plánu obnovy, aby sa napravili tie chyby, ktoré boli spravené, a už sami dobre viete, že tohto roku sa niekoľko vecí muselo posúvať za to, že neboli dotiahnuté, neboli pripravené a musíme to posunúť, lebo by to skolabova... (Prerušenie vystúpenia časomerom.)
Bugár, Béla, podpredseda NR SR (2011-05-27):
Pán podpredseda, ak vás môžem poprosiť.
Kaník, Ľudovít, poslanec NR SR (2014-09-19):
Ďakujem. Chcel by som sa Mikulášovi Dzurindovi poďakovať, bolo to naozaj veľmi dobré a výstižne popísané v celom procese a vo všetkých súvislostiach a naozaj je to veľmi závažná téma, ktorú tu dnes preberáme práve v tých súvislostiach. Začal by som možno tým, že sa dotknem toho, keď hovoril o tom, že pozície a vyhlásenia predsedu vlády Roberta Fica sú lživé, čo sa týka Ukrajiny. A, áno, mnohokrát, ba dokonca by som povedal, je výnimkou, keď nie sú lživé. A znova zopakujem, že je hanbou, že tu nesedí, že nesedí a nevysvetľuje a neobhajuje svoje postoje, ktoré nielenže sú z nášho pohľadu lživé, ale ony sú priamo v rozpore aj s tým, čo hovorí minister zahraničných vecí jeho vlády, tak ako popisoval napr. situáciu na Ukrajine na zahraničnom výbore a eurovýbore. Ako je potom možné, že predseda vlády hovorí úplne niečo iné? A tu len upozorním na takú najčerstvejšiu informáciu, ktorá včera vo všetkých, nielen v slovenských, ale aj v európskych denníkoch bola zaznamenaná, a to sú ďalšie úniky komunikácie Putina s Porošenkom, kde nielen hovorí o tom, že keď sa rozhodne, tak aj do Varšavy sa za dva dni dostane a do pobaltských krajín, ale že má medzi európskymi lídrami niekoľkých, ktorí jemu zabezpečia to, aby neprešli kľúčové rozhodnutia Európskej únie voči Rusku namierené. Čiže takto to je s postojom Roberta Fica. A je hanbou, že tu nesedí. A ja žiadam opäť, aby nebol zbabelec, aby prišiel pred poslancov Národnej rady obhajovať svoje postoje, ktoré sú v priamom rozpore so záujmami Slovenskej republiky.
Glváč, Martin, podpredseda NR SR (2016-04-22):
Ďakujem veľmi pekne. V rozprave vystúpi pán poslanec Hrnko.